तर कार्कीको चाकडीमा माओवादी नेतृत्व राम्रैसँग प्रभावित भयो । २०६५ सालमा माओवादी अध्यक्ष पुष्पकमल दाहाल पहिलोचोटी प्रधानमन्त्री हुँदा उनकै अघोषित सल्लाहकार बन्दै फेरि शासकीय संयन्त्र प्रवेश गर्न सफल भए । उनकै सहकर्मीहरु कार्कीको स्वभाव विश्लेषण गर्दै भन्छन्, ‘पद प्राप्तिका निम्ति शक्ति…–सम्पन्नहरुको चाडकी गर्न कसर बाँकी राख्दैनन् । शक्ति सम्पन्नहरुलाई रिझाउने र तिनीहरु कमजोर भएमा तिनैमाथि जाइलाग्न पछि पर्दैनन् । राजप्रासाद सेवामा हुर्केको हुँदा दरबारले जसरी सिंगो राज्यसंयन्त्र आफू अनुकूल प्रयोग गथ्र्यो र विरोधीलाई सिध्याउँथ्यो, त्यही नीति अख्तियार प्रमुख भएपछि लागु गरे ।’
